Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning Skype finder årsag til nedbrud - men er stadig nede
Skrevet af Administrator | 21.09.15 | 21:48
- Der er blevet identificeret en netværksfejl, som vi nu arbejder på at udbedre. Fokus er at få tjenesten op og køre så hurtigt som muligt, siger Anders Adelhorst, der er kommunikationsdirektør i Microsoft Danmark. Mandag formiddag beklagede flere brugere på diverse sociale medier sig over, at det ikke var muligt at logge på.
Skype har over 170 millioner registrerede brugere på verdensplan, men det er endnu ikke klart, hvor mange brugere der har været berørte af fejlen. - Det aner vi ikke. Når sådan noget her sker, så er der en masse teknikere, der går i gang med at få udarbejdet fejlen, og først bagefter begynder man at kigge på alle de her ting, siger Anders Adelhorst.
Microsoft købte Skype tilbage i 2011 for 44 milliarder kroner. Microsoft meddelte dengang, at de med opkøbet ville skabe fremtidens real-time-kommunikation. /ritzau/